Osvald Nitski (ujuja)

Osvald Nitski (sündinud 6. oktoobril 1997 Montréalis) on Eesti ujuja. 

Ta võistles Eesti koondises 2016. aasta Euroopa meistrivõistlustel Londonis Suurbritannias, kus saavutas meeste 200 meetri liblikujumises ajaga 2.01,46 31. koha. Ta õpib Toronto ülikoolis masinaehituse erialal.

Nitski nimel on kaks Eesti rekordit: 50 m basseinis 400 m kompleksujumises ajaga 4.23,90 ja 25 m basseinis 1500 m vabaujumises ajaga 15:15.25. 1500 m vabaujumise Eesti rekordi, mis oli kaks aastat olnud Kregor Zirki nimel, ületas ta 18,31 sekundiga.  

Tema vanaisa Osvald Nitski oli Eesti meister vabamaadluses ja sambos.

Välislingid
Osvald Nitski Toronto Ülikooli kodulehel
FINA distsiplinaarmenetlus Osvald Nitski kohta

Eesti ujujad
Sündinud 1997